KEDYJŚ TO NASI FUSBALORZE MIELI TRYNERA
Takigo to nom teraz w Polsce brakuje,
Ciekawi nas to wszystkich dzisio, jako sie Kazik Gorski czuje.
Jak zaglondo na to, co s fusbalym sie łu nas dzieje,
I widzi, że kożdy nasz kibic ni mo żodnej nadzieje.
Kaj naszego Fusbalu marka?
Brakuje nom Włodka Smolarka.
Brakuje nom Lubańskigo, Dejny, Szarmacha i Janka Tomaszewskigo.
Żeby zajś w naszym Fusbalu forma i skład taki był,
Proszymy Cie Pon Boczku, by Kazik Gorski nom lodżył.
Tyn to wiedzioł co trza zrobić,
Żeby Medal Olimpijski zdobyć.
S Nim też zdobylimy Szczybny Medal Majstra Świata,
A na Wembley, to i Angolom łumieli my figla spłatać.
Łu Fusbalorzy dycki Gorski był jak Tato,
Co? Niy wierzycie? Spytejcie sie Grzegorza Lato.
To też my dzisiyj proszymy Pon Boczka, by nom Go zurlopowoł,
Żeby do Mundialu, naszych Fusbalorzy przygotowoł.
A jak na Mundialu medal zdobydymy,
To Ci Pon Boczku, Kazikym Gorskim do Nieba go poślymy.
Tam w Niebie, niech wiedzom wszyjscy Fusbalorze,
Że Gorski, dycki dobry Manszaft stworzyć może.
Możno by w Niebie z Gorskim i Wasi potrynowali ?
I potym s nami tu na ziymi, szpil we Fusbal też zagrali.
Hubert Mojżesz
szl_Latn pol_Latn szl_Latn szl_Latn pol_Latn szl_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltz_Latn